สวัสดีค่ะ หนูอายุ 19 ปีหนูมีเรื่องอยากจะทราบมากเลยค่ะ คือหนูมีเพศสัมพันธ์ครั้งล่าสุด 14 ธ.ค พอผ่านไป 2วันเริ่มมีอาการตกขาวมาเยอะ(ตกขาวเป็นสีเหลืองๆเขียวๆ)มีกลิ่นคาว ไม่คัน แสบบางครั้งขณะปัสสวะ และหนูได้เข้าไปหาข้อมูลในเว็บดูแล้วหนูก็สรุปออกมาว่าหนูน่าจะติดเชื้อพยาธิในช่องคลอดค่ะ แล้วทีนี้หนูกังวลมากอยากจะไปพบแพทย์(รพ.ของรัฐ)เพื่อตรวจภายใน แต่ถ้าเรารู้อาการที่เป็นอยู่แล้วนั้น ไม่ต้องตรวจแล้วขอยากลับมากินแทนได้ไหม หรือไม่ได้ค่ะ และถ้าต้องการไปปรึกษาแพทย์เฉยๆได้หรือป่าว ขอบค่ะ
สวัสดีค่ะ การวินิจฉัยที่เป็นไปได้ในตกขาวที่มีสีและกลิ่นผิดปกติ: ช่องคลอดติดเชื้อรา หรือเชื้อแบคทีเรีย หรือเชื้อโปรโตซัว ปากมดลูกติดเชื้อโรคที่ติดต่อทางเพศสัมพันธ์เช่นหนองในแท้หรือหนองในเทียมการแสบขณะปัสสาวะร่วมด้วยอาจมีกระเพาะปัสสาวะอักเสบซึ่งเกิดตามมาได้หลังมีเพศสัมพันธ์ค่ะการดูแลตัวเองเบื้องต้น ไม่สวนล้างช่องคลอด รักษาความสะอาดของอวัยวะเพศไม่ให้อับชื้น เนื่องจากตอนนี้ยังไม่ทราบการวินิจฉัยแน่ชัดว่าเป็นอะไร ควรไปตรวจกับสูตินรีแพทย์ก่อน ไม่ควรซื้อยามากินหรือเหน็บเอง ถ้าอาการปัสสาวะแสบขัดไม่ดีขึ้นควรแจ้งแพทย์ด้วย อาจต้องตรวจปัสสาวะเพิ่มค่ะตอนนี้ควรไปพบแพทย์ได้เลยค่ะ เพราะลักษณะตกขาวผิดปกติควรได้รับการรักษาถ้าไปพบสูตินรีแพทย์ด้วยอาการตกขาว ส่วนใหญ่แพทย์มักจะต้องขอตรวจภายในและเก็บตัวอย่างจากช่องคลอดไปตรวจนะคะเพื่อให้ได้การวินิจฉัยที่แน่นอน ไม่ต้องอายคุณนะคะ การตรวจภายในเป็นอาชีพของคุณสูติเลยค่ะ คุณท่านตรวจมาเยอะค่ะ